Source: https://www.riigiteataja.ee/akt/404022020062?tegevus=telli-teavitus
Timestamp: 2020-04-09 14:09:25+00:00

Document:
Viljandi linna 2020. aasta eelarve kinnitamine – Riigi Teataja
Viljandi linna 2020. aasta eelarve kinnitamine
Viljandi linna 2020. aasta eelarve kinnitamine - sisukord
RT IV, 04.02.2020, 62
Vastu võetud 30.01.2020 nr 61
Määrus kehtestatakse kohaliku omavalitsuse korralduse seaduse § 22 lõike 1 punktide 1, 5 ja 8 alusel ja kooskõlas kohaliku omavalitsuse üksuse finantsjuhtimise seaduse §-iga 5, §-dega 13-19, §-dega 22-23, § 38, Viljandi Linnavolikogu 25.01.2018 määrusega nr 9 kehtestatud Viljandi linna põhimääruse § 28 lõigetega 1-3 ja § 29 lõikega 2 ja Viljandi Linnavolikogu 31.03.2016 määrusega nr 83 kinnitatud Viljandi linna finantsjuhtimise korra§-dega 3-11.
§ 1. Kinnitada Viljandi linna 2020. aasta eelarve kogumahuga 35 053 921 eurot vastavalt lisale.
1) alaeelarvetega kinnitada hallatavate asutuste ja struktuuriüksuste tulude ja kulude detailsem jaotus tegevusalade, kontogruppide ja vastutajate lõikes;
2) hallatavatele asutusele alaeelarvetega kinnitatud põhitegevuse tulude kavandatust suuremas mahus täitmise korral ületada täiendavate tulude summa ulatuses vastava hallatava asutuse eelarves ettenähtud põhitegevuse kulusid;
3) teha sihtotstarbeliste toetustega seotud kulutusi peale lepingute sõlmimist olenemata sellest, kas kulutuste tegemiseks ettenähtud vahendid on eelarves kajastatud või mitte ja olenemata sellest, kas kulutuste tegemiseks ettenähtud vahendid on laekunud või mitte;
4) määrata 2020. aasta noortespordi toetus 14 500 eurot MTÜ-le Viljandi Tulevikujalgpalliklubi ja esindusvõistkonna toetused kokku 19 500 eurot, sellest 6500 eurot MTÜ-le Viljandi Käsipalliklubi HC ja 13 000 eurot MTÜ-le Viljandi Tulevikujalgpalliklubi.
5) eraldada Ugala Teater SA-le 10 000 eurot juubeliaasta tegevuste toetuseks;
6) võtta 2020. aasta investeeringute ja põhivara soetuseks antava sihtfinantseerimise katteks laenu mahus kuni 1 850 000 eurot tähtajaga kuni 10 aastat ning volitada linnapead sõlmima vastavat lepingut;
7) vajadusel võtta 2020. aastal rahavoogude juhtimise eesmärgil kassalaenu kuni 1 000 000 eurot tingimusel, et laen makstakse eelarveaasta lõpuks tagasi ning volitada linnapead sõlmima vastavat lepingut;
8) vajadusel refinantseerida kulude optimeerimise või likviidsuse tagamise eesmärgil olemasolevaid võlakohustusi ning volitada linnapead sõlmima vastavaid lepinguid.
§ 3. Määrus jõustub kolmandal päeval pärast avaldamist Riigi Teatajas ja rakendatakse alates 1. jaanuarist 2020. a.
Lisa Eelarve

References: § 22
 § 38
 § 28
 § 29

§ 1

§ 3